ข้อบัญญัติองค์การบริหารส่วนตำบลโนนสำราญข้อบัญญัติองค์การบริหารส่วนตำบลโนนสำราญเรื่องการลดหย่อนภาษีบำรุงท้องที่ พ.ศ. ๒๕๕๐[๑] โดยที่เป็นการสมควรตราข้อบัญญัติองค์การบริหารส่วนตำบลว่าด้วยเรื่อง การลดหย่อนภาษีบำรุงท้องที่ พ.ศ. ๒๕๕๐ ในเขตองค์การบริหารส่วนตำบลโนนสำราญอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ ประกอบกับมาตรา ๒๒ แห่งพระราชบัญญัติภาษีบำรุงท้องที่ พ.ศ. ๒๕๐๘ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓องค์การบริหารส่วนตำบลโนนสำราญจึงตราข้อบัญญัติองค์การบริหารส่วนตำบลนี้ขึ้นไว้โดยความเห็นชอบของสภาองค์การบริหารส่วนตำบลโนนสำราญ และนายอำเภอแก้งสนามนางดังต่อไปนี้ข้อ ๑ข้อบัญญัตินี้ให้เรียกว่า ข้อบัญญัติองค์การบริหารส่วนตำบลโนนสำราญเรื่อง การลดหย่อนภาษีบำรุงท้องที่ พ.ศ. ๒๕๕๐ข้อ ๒ข้อบัญญัติองค์การบริหารส่วนตำบลนี้ให้ใช้บังคับในเขตองค์การบริหารส่วนตำบลโนนสำราญตั้งแต่วันที่ ๑ มกราคม ๒๕๕๑เป็นต้นไปข้อ ๓ในข้อบัญญัติองค์การบริหารส่วนตำบลนี้ที่ดิน หมายความว่า พื้นดินและให้หมายความรวมถึงพื้นที่ที่เป็นภูเขา หรือที่มีน้ำด้วยเจ้าของที่ดิน หมายความว่าบุคคล หรือคณะบุคคลไม่ว่าจะเป็นบุคคลธรรมดา หรือนิติบุคคลซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์ของเอกชนปี หมายความว่า ปีปฏิทินข้อ ๔เจ้าของที่ดินไม่ต้องเสียภาษีบำรุงท้องที่สำหรับที่ดินดังต่อไปนี้(๑)ที่ดินที่เป็นที่ตั้งพระราชวังอันเป็นส่วนสาธารณสมบัติของแผ่นดิน(๒) ที่ดินที่เป็นสาธารณสมบัติของแผ่นดินหรือที่ดินของรัฐที่ใช้ในกิจการของรัฐ หรือสาธารณะโดยมิได้หาผลประโยชน์(๓) ที่ดินของราชการส่วนท้องถิ่นที่ใช้ในกิจการของราชการส่วนท้องถิ่นหรือสาธารณะโดยมิได้หาผลประโยชน์(๔) ที่ดินที่ใช้เฉพาะการพยาบาลสาธารณะ การศึกษาหรือการกุศลสาธารณะ(๕) ที่ดินที่ใช้เฉพาะศาสนกิจใดศาสนาหนึ่งที่ดินที่เป็นกรรมสิทธิ์ของวัดไม่ว่าจะใช้ประกอบศาสนกิจศาสนาใดศาสนาหนึ่งหรือไม่หรือที่ศาลเจ้าโดยมิได้หาผลประโยชน์(๖) ที่ดินที่ใช้เป็นสุสานและฌาปนกิจสถานโดยมิได้รับประโยชน์ตอบแทน(๗) ที่ดินที่ใช้ในการรถไฟ การประปา การไฟฟ้าหรือการที่เรือของรัฐ หรือที่ใช้เป็นสนามบินของรัฐ(๘)ที่ดินที่ใช้ต่อเนื่องกับโรงเรือนที่ต้องเสียภาษีโรงเรือนและที่ดินอยู่แล้ว(๙)ที่ดินของเอกชนเฉพาะส่วนที่เจ้าของที่ดินยินยอมให้ทางราชการจัดใช้เพื่อสาธารณประโยชน์โดยเจ้าของที่ดินมิได้ใช้หรือหาผลประโยชน์ในที่ดินเฉพาะส่วนนั้น(๑๐)ที่ดินที่เป็นที่ตั้งที่ทำการขององค์การสหประชาชาติทบวงการชำนัญพิเศษของสหประชาชาติหรือองค์การระหว่างประเทศอื่นในเมื่อประเทศไทยมีข้อผูกพันในยกเว้นตามอนุสัญญา หรือความตกลง(๑๑) ที่ดินที่เป็นที่ตั้งที่ทำการของสถานทูตหรือสถานกงสุล ทั้งนี้ให้เป็นไปตามหลักถ้อยทีถ้อยปฏิบัติต่อกัน(๑๒) ที่ดินตามที่กำหนดในกฎกระทรวงข้อ ๕ภาษีบำรุงท้องที่ที่เก็บจากที่ดินในเขตองค์การบริหารส่วนตำบลโนนสำราญนอกจากองค์การบริหารส่วนจังหวัดให้เป็นรายได้ขององค์การบริหารส่วนตำบลโนนสำราญข้อ ๖ให้บุคคลธรรมดาซึ่งเป็นเจ้าของที่ดินแปลงเดียว หรือหลายแปลงที่อยู่ในจังหวัดเดียวกันและมีที่ดินอยู่ในเขตองค์การบริหารส่วนตำบลโนนสำราญและใช้ที่ดินนั้นเป็นที่อยู่อาศัยของตนเองเป็นที่เลี้ยงสัตว์ของตนหรือประกอบกสิกรรมของตนในเขตองค์การบริหารส่วนตำบลโนนสำราญให้ลดหย่อนไม่ต้องเสียภาษีบำรุงท้องที่จำนวน ๕ ไร่ข้อ ๗ที่ดินที่มีสิ่งปลูกสร้างและใช้สิ่งปลูกสร้างนั้นเป็นสถานการค้า หรือให้เช่าไม่ได้รับการลดหย่อนสำหรับส่วนของที่ดินที่มีสิ่งปลูกสร้างที่ใช้เป็นสถานการค้าหรือให้เช่านั้นข้อ ๘ให้นายกองค์การบริหารส่วนตำบลโนนสำราญเป็นผู้รักษาการตามข้อบัญญัติองค์การบริหารส่วนตำบลนี้ และให้มีอำนาจวางระเบียบข้อบังคับ หรือคำสั่ง เพื่อปฏิบัติการให้เป็นไปตามข้อบัญญัติองค์การบริหารส่วนตำบลนี้ประกาศณ วันที่ ๒๙ ธันวาคม พ.ศ. ๒๕๕๐ทองสอนวานนท์นายกองค์การบริหารส่วนตำบลโนนสำราญหมายเหตุ:- เหตุผลในการประกาศใช้ข้อบัญญัติฉบับนี้ คือ ตามความในมาตรา ๒๒แห่งพระราชบัญญัติภาษีบำรุงท้องที่ พ.ศ. ๒๕๐๘ ประกอบพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗และที่แก้ไขเพิ่มเติมจนถึงปัจจุบัน (ฉบับที่ ๕) พ.ศ. ๒๕๔๖ มาตรา ๗๑กำหนดให้องค์การบริหารส่วนตำบลตราข้อบัญญัติองค์การบริหารส่วนตำบลเพื่อใช้บังคับในเขตองค์การบริหารส่วนตำบลได้เท่าที่ไม่ขัดต่อกฎหมาย หรืออำนาจหน้าที่ขององค์การบริหารส่วนตำบลองค์การบริหารส่วนตำบลโนนสำราญจึงขอตราข้อบัญญัตินี้เพื่อให้สภาองค์การบริหารส่วนตำบลให้ความเห็นชอบวัชศักดิ์/ผู้จัดทำ๗พฤษภาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๗๗ ง/หน้า ๘๔/๓๐ เมษายน ๒๕๕๑